जनसंपर्क के अंतिम दिन एमएलसी मनोज अग्रवाल की पत्नी वत्सला अग्रवाल ने शहर के मोहल्ला अंगूरीबाग, गंगादरवाजा, जटवारा जदीद सहित आधा दर्जन मोहल्लों में घर-घर दस्तक देकर 24 तारीख को होने वाले मतदान में चुनाव चिन्ह चकला-बेलन पर मोहर लगाने की अपील की। उन्होंने वोटरों से कहा कि चुनावी घोषणा पत्र में जो वादे किए गए हैं। उन पर अमल किया जाएगा। वहीं उनके पति एमएलसी मनोज अग्रवाल ने लिंजीगंज बाजार, गंगानगर में सघन जनसंपर्क कर वत्सला को जिताने की अपील की। इस दौरान अग्रवाल दंपति का जगह-जगह जोरदार ढंग से स्वागत किया गया। एमएलसी ने कहा कि मुझे हमेशा फर्रुखाबाद की जनता ने प्यार दिया है। वहीं जनक्रांति पार्टी के प्रदेश उपाध्यक्ष मुकेश राजपूत और उनके समर्थकों ने भी वत्सला को जिताने के लिए मुहिम छेड़ दी है।